KOMISIJOS REGLAMENTAS (EB) Nr. 1474/2004
2004 m. rugpjūčio 18 d.
iš dalies keičiantis Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 2368/2002, įgyvendinantį 2002 m. gruodžio 20 d. Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 19 straipsnį,
kadangi:
(1)
Vokietija paskyrė dvi institucijas Bendrijos institucijomis ir apie tai pranešė Komisijai. Komisija nusprendė, kad buvo pateikta pakankamai įrodymų, jog šios institucijos gali patikimai, laiku, veiksmingai ir atitinkamai atlikti užduotis, reikalaujamas Reglamento (EB) Nr. 2368/2002 II, III ir V skyriuose.
(2)
Šiame reglamente numatytos priemonės atitinka Reglamento (EB) Nr. 2368/2002 22 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2368/2002 III priedas yra iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 18 d.